Edukiak
Indizea 🔎︎

# Laster-menuak

LibreOffice laster-menuak modulu guztietarako pertsonalizatzea ahalbidetzen du.

Komando berriak gehitu ahal dira, lehendik dauden komandoak aldatu, edo laster-menuetako elementuak berrantolatu. Makroen bidez exekutatutako komandoak ere gehi daitezke, eta edozein motako estiloak aplikatu zuzenean laster-menutik.

Komando hau erabiltzeko...

Aukeratu Tresnak - Pertsonalizatu - Laster-menuak fitxa.

## Bilatu

Sartu kate bat testu-koadroan, komandoen bilaketa mugatzeko.

## Kategoria

Hautatu menu-komandoen kategoria goitibeherako zerrendan, komandoen bilaketa mugatzeko, edo korritu zerrenda beherantz. Makroen eta estiloen komandoak zerrendaren beheko aldean daude.

## Funtzioa

Bilaketa-katea eta nahi den funtzioaren kategoria konbinatu ondoren lortutako emaitza bistaratzen du.

## Deskribapena

Testu-koadroak hautatutako komandoaren deskribapen laburra dauka.

## Esparrua

Hautatu laster-menua zein kokagunetan erantsiko den. LibreOffice modulu bati eransten bazaio, laster-menua modulu horretan irekitako fitxategi guztietarako egongo da erabilgarri. Fitxategiari eransten bazaio, fitxategi hori ireki eta aktibo dagoenean soilik egongo da erabilgarri.

## Helburua

Hautatu pertsonalizazioa aplikatuko zaion laster-menua. Uneko funtzio multzoa beheko kutxan bistaratzen da.

## Eskuinerako geziaren botoia

Sakatu eskuinerako geziaren botoia ezkerreko bistaratze-koadroan funtzio bat hautatzeko eta hura eskuineko bistaratze-koadroan kopiatzeko. Horrela, funtzioa hautatutako laster-menuari gehituko zaio.

## Ezkerrerako geziaren botoia

Sakatu ezkerrerako geziaren botoia hautatutako komandoa uneko laster-menutik kentzeko.

## Gorako eta beherako gezien botoiak

Sakatu gorako edo beherako gezien botoiak hautatutako komandoa gorantz edo beherantz mugitzeko bistaratutako laster-menuko komandoen zerrendan.

Hautatutako komandoa arrastatu eta jaregin dezakezu hura nahi duzun tokira mugitzeko.

## Txertatu

- Txertatu bereizlea: Gehitu bereizle-marka bat menuen irakurterraztasuna hobetzeko eta komandoak gaiaren arabera taldekatzeko.

- Txertatu azpimenua: Txertatu azpimenu-sarrera bat. Sartu izen bat azpimenu berrirako, ondoren datorren elkarrizketa-koadroan. Azpimenu berria automatikoki egongo da eskuragarri ediziorako menu-zerrendan.

## Aldatu

- Aldatu izena: Aldatu sarreraren izena.

## Balio lehenetsiak

Lehenago laster-menu honi egindako aldaketa guztiak ezabatzen ditu.

Erlazionatutako gaiak

LibreOffice menuak pertsonalizatzea