Edukiak
Indizea 🔎︎

# Ikusi

Bistaratze-eskala ezartzen du eta zein elementu izango diren ikusgai definitzen du. Komandoak leihoan sar ditzakezun komandorik gehienak saguarekin sakatuz ere atzi daitezke, 'Elementuak' panela Ikusi - Elementuak aukerarekin dagoeneko ireki baduzu.

## Zooma

LibreOffice(r)en pantaila-bistaratzea txikitzen edo handitzen du.

## Handiagotu

Formularen bistaratze-eskala % 25 handitzen du. Zoom-eskala egoera-barran bistaratzen da. Egoera-barrako laster-menuan ere alda dezakezu eskala. Laneko areako laster-menuak ere baditu zoom-aukerak.

## Txikiagotu

Formulen bistaratze-eskala % 25 txikiagotzen du. Zoom-eskala egoera-barran bistaratzen da. Egoera-barrako laster-menuan ere alda dezakezu eskala. Laneko areako laster-menuan ere badaude zoom-aukerak.

## Bistaratu dena

Formula osoa bistaratzen du gehienezko tamainan, elementu guztiak sartu daitezen. Formula handitu edo txikitu egiten du formulako elementu guztiak laneko arean bistara daitezen. Uneko eskala egoera-barran bistaratzen da. Eskala-aukera erabilgarrien hautapena laster-menuaren bidez eskura daiteke. Laneko areako laster-menuan ere badaude eskala-komandoak. Eskala-komandoak eta ikonoak Math dokumentuetan daude eskuragarri, ez txertatutako Math objektuetan.

## Eguneratu

Komando horrek dokumentuaren leihoko formula freskatzen du.

Komandoak leihoan egiten diren aldaketak automatikoki freskatzen dira Freskatu ikuspegia automatikoki aktibatuta badago.

## Pantaila automatikoki freskatzea

Aldatutako formula automatikoki freskatzen du. Aukera hori hautatzen ez baduzu, formula freskatzeko Ikusi - Freskatu aukeratu eta F9 sakatu beharko duzu.

## Funtzioak

Komando hori formulan txerta daitezkeen eragile, funtzio, ikur eta formatu-aukeren zerrenda da.

## Egoera barra

Leihoaren beheko ertzeko Egoera barra erakusten edo ezkutatzen du.

## Pantaila osoa

Writer edo Calc aplikazioen menuak eta tresna-barrak erakusten edo ezkutatzen ditu. Pantaila osoko modutik irteteko, egin klik Pantaila osoa botoian edo sakatu Esc tekla.